**Csongrád Város Polgármesterétől**

Száma: 01-612-12/2017.

**TÁJÉKOZTATÓ**

**Csongrád Város Önkormányzata Képviselő-testületének**

**2017. december 21-i ülésére**

**az elmúlt képviselő-testületi ülés óta végzett munkáról**

Csongrád Város Önkormányzata és Szervei Szervezeti és Működési Szabályzatáról szóló 14/2011. (IV. 29.) önkormányzati rendelet 34. §. /6/ bekezdése alapján az alábbiakról tájékoztatom a Tisztelt Képviselő-testületet:

* **2017. november 24-én** az Alsó-Tisza menti Önkormányzati Társulás Társulási Tanácsának ülésén vettem részt Csanyteleken.
* **November 27-én**
* a jövő évi közfoglalkoztatás ügyében egyeztetést folytattunk az érintett munkatársak bevonásával**.**
* Cseri Gábor alpolgármester úr vett részt az OTP Dél-alföldi régiójának Szegedi évzáró rendezvényén.
* **November 28-án** Európai Gazdasági Térség Finanszírozási Mechanizmus (EGT-FM) 2009-2014 Megújuló energia program (HU03) programzáró konferenciájára Alpolgármester Úr utazott, amely a „Geotermális Workshop Izlandon önkormányzatok számára” című felhívás zárórendezvénye volt.
* **November 29-én**
* **szabadságomat töltöttem.**
* a Csongrád Megyei Kormányhivatal Foglalkoztatási Főosztálya idén is megrendezte a hagyományos adventi közfoglalkoztatási kiállítást és vásárt Szegeden. A rendezvényen a Városellátó Intézmény is bemutatta a közfoglalkoztatási programokban előállított termékeit. Az eseményen Cseri Gábor alpolgármester úr és Vinczéné Dudás Katalin csoportvezető asszony képviselte önkormányzatunkat.
* dr. Lukács János r.vezérőrnagy, megyei főkapitány nyugállományba vonulása alkalmából tartott állománygyűlésen Alpolgármester Úr vett részt.
* **November 30-án**
* Térségi Turisztikai Desztinációs Menedzsment megbeszélésen vettünk részt a szentesi Szecessziós Házban Ujszászi Erika Tourinform Iroda vezetővel, Szentes, Kunszentmárton, Orosháza és Szarvas polgármestereivel, illetve a térség országgyűlési képviselőivel Farkas Sándor és Boldog Istvánnal.
* Csongrád labdarúgócsapatának támogatóit látta vendégül a Csongrádi Tiszapart SE.
* **December 1-jén**
* **szabadságomat töltöttem.**
* Cseri Gábor alpolgármester úr vett részt a Bársony István Mezőgazdasági Szakközépiskola végzős diákjainak szalagavatóján.
* **December 2-án** Alpolgármester Úr és dr. Juhász László jegyző úr képviselték önkormányzatunkat a Sághy Mihály Szakgimnázium és Szakközépiskola szalagavatóján.
* **December 5-én**
* a CSOTERM Termálrendszer Beruházó, Fejlesztő és Szolgáltató Kft. taggyűlésén képviseltem önkormányzatunkat.
* a Család- és Gyermekjóléti Központ és Szolgálat városi Mikulás ünnepséget szervezett a Mozi Menzán.
* **December 6-án**
* Móricz Ilona irodavezető asszonnyal (MÁK Csongrád Megyei Igazgatóság) a TOP 3.2.1. Energetikai pályázat kapcsán folytattunk egyeztetést Bartáné Kocsis Andrea munkatársammal (Fejlesztési és Üzemeltetési Iroda).
* a Városellátó Intézmény jövőjéről, átszervezéséről tartottunk széles körű megbeszélést.
* **December 7-én**
* ünnepélyesen átadásra került a TOP-1.4.1-15-CSI-2016-00010 azonosítószámú pályázatból felújított Széchenyi utcai Gézengúz Óvoda.
* lakossági fogadóórát tartottam.
* a Bölcső Nagycsaládosok Csongrádi Egyesülete a tagság részére kedvezményeket nyújtó partnereit köszöntötte a Városi Fürdőben. Az eseményen részt vett Kardosné Gyurkó Katalin, a NOE országos elnöke.
* a Roma Nemzetiségi Önkormányzat közmeghallgatást tartott.
* **December 8-án**
* A Kinizsi 2000 Zrt. partnertalálkozóján vettem részt.
* Dudás Sándor szobrászművész életmű kiállításán mondtam köszöntőt.
* **December 9-én**
* részt vettem a Mozgáskorlátozottak Csongrádi Csoportjának éves beszámoló csoportgyűlésén. Az eseményen jelen volt Vincze Andrea, a Csongrád Megyei Mozgáskorlátozottak Egyesületének elnöke is.
* Alpolgármester Úr képviselte önkormányzatunkat a Batsányi János Gimnázium végzős diákjainak szalagavatóján.
* **December 10-én** a város adventi koszorújának II. gyertyáját gyújtottam meg.
* **December 11-én**
* a Roma Kisebbségi Önkormányzat elnökével pályázati ügyekben egyeztettünk.
* helyszíni bejárást tartottunk a Körös-toroki Kemping faházainak felújítása végett.
* **December 12-én**
* Megbeszélésen vettünk részt Budapesten az NFP Nemzeti Fejlesztési Programirodánál Illés Tiborral a KEHOP-3.2.1-15-2017-00012 azonosító számú projekt PR feladatainak ellátásával kapcsolatban.
* a Fogyatékosok Nappali Intézményének karácsonyi rendezvényét tekintettem meg.
* a Közmű Szolgáltató Kft. évzáró rendezvényt tartott.
* **December 13-án**
* a GINOP-7.1.2-15-2016-00002 számú pályázat konzorciumi egyeztetésén dr. Mezey Szimonetta irodavezetővel (Fejlesztési és Üzemeltetési Iroda) és Dencs Nikolettával pályázati munkatárssal vettem részt Szegeden.
* Ünnepélyesen felavatásra és átadásra került a Városi Sporttelepen a Csónakház. Az eseményen avatóbeszédet tartott Schmidt Gábor, a Magyar Kajak-Kenu Szövetség elnöke és Farkas Sándor országgyűlési képviselő. A létesítményt Topsi Bálint plébános úr szentelte fel.
* **December 14-én**
* ünnepélyesen átadásra került a TOP-1.4.1-15-CSI-2016-00020 azonosítószámú pályázatból felújított Bercsényi utcai „Kincskereső” Óvoda.
* az EFOP-1.5.3-16 Humán szolgáltatások fejlesztése térségi szemléletben a „Tisza-menti virágzás 2.” című pályázat konzorciumi megbeszélésén vettem részt.
* megnyitottam a Csongrád és Térsége Széchenyi István Általános Iskola, Alapfokú Művészeti Iskola „Ajándékok a fa alá” c. kiállítását.
* **December 15-én**
* a Csongrádi Víz- és Kommunális Kft. valamint az FBH-NP Nonprofit Kft. taggyűlésén képviseltem önkormányzatunkat Vaskúton.
* Alpolgármester Úrral részt vettünk a Piroskavárosi Gyermekekért Alapítvány és a CSTÁI Piroskavárosi Általános Iskola karácsonyi hangversenyén.
* **December 16-án**
* Tiszapart Sportegyesület évadzáró rendezvényén vettem részt.
* a Csongrádi Múzsa Művészeti Egyesület Nagyboldogasszony templomban tartott karácsonyi rendezvényén Cseri Gábor alpolgármester úr vett részt. A műsort az óbecsei Petőfi Sándor Magyar Kultúrkör tagjai adták.
* **December 17-én** Cseri Gábor alpolgármester úr gyújtotta meg a III. gyertyát a város adventi koszorúján.
* **December 19-én** korszerű szolgálati gépkocsikat kapott a Csongrád Megyei Rendőr-főkapitányság, melynek ünnepélyes átadására meghívást kaptak a megye polgármesterei is. Az esemény után dr. Piros Attila r.dandártábornok, megyei főkapitány hivatalba lépése alkalmából adott tájékoztatást a rendőr-főkapitányság aktuális helyzetéről.

Csongrád, 2017. december 19.

Bedő Tamás

polgármester